— Дэпутаты ўпаўнаважаны прадстаўляць інтарэсы жыхароў сваёй акругі на пасяджэннях Саветаў і ў розных арганізацыях. Акрамя таго, дэпутат Савета мае права на першачарговы прыём службовымі асобамі і доступ у дзяржаўныя органы і іншыя арганізацыі. Ён можа адправіць запыт і зварот, удзельнічаць у праверках работы дзяржаўных органаў і іншых арганізацый. Да выключнай кампетэнцыі мясцовых Саветаў адносіцца зацвярджэнне праграм сацыяльна-эканамічнага развіцця рэгіёна, а таксама рэгіянальных комплексаў мерапрыемстваў па рэалізацыі розных дзяржаўных праграм, бюджэту і справаздач пра іх выкананне, устанаўленне мясцовых падаткаў і збораў, вызначэнне парадку кіравання і распараджэння камунальнай уласнасцю... У дэпутата многа творчай, канкрэтнай і карыснай работы. З улікам таго, што склад Гомельскага абласнога Савета абнавіўся амаль на 60 %, я бачу, што ў нашых дэпутатаў яшчэ не замыліўся погляд на праблемы і магчымасці іх вырашэння.